Aga kaane valikuga oli tükk aega jamamist. Mul oli kinnisidee kasutada uuesti vana kaant - Kati poolvenna Aarne Vasara tehtud karikatuuri, kus lendab kurg, tissidega tita noka vahel - seda. Paraku ei teadnud keegi, kus selle joonistuse originaal on, vahepealse 10 aasta jooksul oli ära surnud nii karikatuuri autor kui ka "Naisena sündinud" esmaväljaande kirjastaja! Mängisime ideega skännida sisse vana raamatukaas ja seda siis töödelda kas rastripuruseks või kolmedimensiooniliseks või mõlemat, siis mängisime ideega lasta mõnel uue aja joonistajal teha karikatuur, mis meenutaks Aarne Vasara oma ja tekitaks inimestes resonantsi ja äratundmist…